system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Comuna Ciolpani, Ilfov?
assistant
Ciolpani (în trecut, Țigănești) este o comună în județul Ilfov, Muntenia, România, formată din satele Ciolpani (reședința), Izvorani, Lupăria și Piscu.

Așezare 
Comuna se află în extremitatea nordică a județului, la limita cu județul Prahova, pe malul drept al Ialomiței. Către vest, se află pădurea Scroviștea, cu lacul Țigănești (denumit și Balta Mănăstirii), unde se află mănăstirea Țigănești. Către sud-est, se află pădurea Snagov, satul Izvorani aflându-se pe malul nordic al lacului Snagov. Este străbătută de șoseaua națională DN1, care leagă Bucureștiul de Ploiești. La Ciolpani, din această șosea se ramifică șoselele județene DJ101C (care duce spre Gruiu), DJ101N care deservește exclusiv satul Izvorani și DJ101M care duce în parcul Snagov. Cele trei șosele județene sunt legate între ele de șoseaua județeană DJ111.

Demografie 

Conform recensământului efectuat în 2021, populația comunei Ciolpani se ridică la 4.830 de locuitori, în creștere față de recensământul anterior din 2011, când fuseseră înregistrați 4.811 locuitori. Majoritatea locuitorilor sunt români (81,61%), iar pentru 17,78% nu se cunoaște apartenența etnică. Din punct de vedere confesional, majoritatea locuitorilor sunt ortodocși (79,73%), iar pentru 18,51% nu se cunoaște apartenența confesională.

Politică și administrație 
Comuna Ciolpani este administrată de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 

Satul Țigănești s-a format după anul 1800 din familiile de clăcași ai mănăstirii care, învecinându-se cu lacul Țigănești, a preluat numele acestuia.

La sfârșitul secolului al XIX-lea, comuna purta numele de Țigănești, era arondată plășii Snagov din județul Ilfov, și era formată din satele Ciolpani, Lupăria-Sărăcineasca și Țigănești. În comună funcționau o școală mixtă și patru biserici ortodoxe. Pe atunci, satul Piscu aparținea comunei Cocioc, fiind cunoscut ca sat de olari, cu moșii în proprietatea Domeniului Coroanei; iar satul Izvorani făcea parte din comuna Tâncăbești, având o biserică lipovenească.

În 1925, comunei i se alipise și satul Izvorani, (fost în comuna Tâncăbești), iar comuna a ajuns în total la 3062 de locuitori și făcea parte din plasa Buftea-Bucoveni. Comuna își avea reședința în satul Ciolpani.

În 1950, comuna a fost inclusă în raionul Căciulați al regiunii București și apoi (după 1960) din raionul Buftea al aceleiași regiuni. În 1968, comuna și-a luat numele de Ciolpani (de la satul de reședință) și a fost inclus în județul Ilfov, satul Țigănești fiind desființat și inclus în satul Ciolpani. În 1981, comuna a devenit parte a Sectorului Agricol Ilfov, aflat în subordinea municipiului București, sector devenit în 1998 județul Ilfov.

Monumente istorice 
Șapte obiective din comuna Ciolpani sunt incluse în lista monumentelor istorice din județul Ilfov, toate ca monumente de interes local. Cinci dintre ele sunt clasificate ca situri arheologice patru la Ciolpani, (din care două în zona fostului sat Țigănești) și unul la Izvorani. Celelalte două sunt mănăstirea Țigănești datând din secolul al XVIII-lea, și biserica „Adormirea Precistei” din satul Ciolpani.

Note

Referințe 
 Dan Berindei, Sebastian Bonifaciu - București Ghid turistic, Ed. Sport-Turism, București,1980
 Dicționar Enciclopedic - vol.I A - C, ed. Enciclopedică, București, 1993

Legături externe 
  Harta Ciolpani
  Date generale 
  Hoinari prin România

Ciolpani